I 1967 ble det innkalt til stiftelsesmøte for et fastere organisert parti, Åländska Förbundet. Det endte med splittelse, og mange representanter fra bygdene dannet i stedet Landsbygdens och skärgårdens valförbund (LoS). Et småborgerskap i Mariehamn dannet sitt eget liberale parti. Disse partidannelsene ble forløpere til Åländsk Center og Liberalerna på Åland, som avtegnet seg i løpet av 1970-årene.